กรุงเทพมหานครจัด Big Cleaning โรงเรียนในสังกัด ป้องกันโควิด-19 พร้อมเปิดเรียน 1 กุมภาพันธ์นี้
นายพานุรักษ์  กลั่นนุรักษ์ รองปลัดกรุงเทพมหานคร กล่าวภายหลังการตรวจเยี่ยมกิจกรรม Big Cleaning เตรียมพร้อมเปิดการเรียนการสอนของโรงเรียนในสังกัดกรุงเทพมหานคร ณ โรงเรียนราชมนตรี (ปลื้ม-เชื่อมนุกูล)  เขตบางขุนเทียน ว่า  กรุงเทพมหานครเตรียมเปิดสถานศึกษา ในวันที่ 1  กุมภาพันธ์นี้ เนื่องจากได้ปิดเรียนตั้งแต่วันที่ 18 ธันวาคม 2563 ถึงวันที่ 31  มกราคม 2564 ขณะนี้สถานการณ์โควิด-19 เริ่มดีขึ้น จึงเตรียมความพร้อมเปิดเรียน โดยจัดกิจกรรม Big Cleaning โรงเรียนในสังกัดกรุงเทพมหานครทั้งหมด 437 แห่ง สำหรับพื้นที่เขตบางขุนเทียนที่เป็นพื้นที่ควบคุมสูงสุด  อาจมีบุคลากรและนักเรียนบางส่วนที่ไม่สามารถมาโรงเรียนได้ แต่ยังคงเรียนผ่านระบบออนไลน์ได้เช่นเดิม กรุงเทพมหานครและสถานศึกษามั่นใจว่ามีมาตรการที่พร้อมเปิดเรียนได้นางสาวเจนสุดา เย็นสุข นักเรียนโรงเรียนราชมนตรี (ปลื้ม-เชื่อมนุกูล) กล่าวว่า  การทำความสะอาดโรงเรียนทำให้รู้สึกมั่นใจมากขึ้นที่จะเปิดเรียนทั้งนี้สถานศึกษา บุคลากรและเจ้าหน้าที่ ให้ความร่วมมือทำความสะอาดและปฏิบัติตามมาตรการป้องกันการแพร่ระบาดอย่างเคร่งครัด จากนั้นเดินทางไปโรงเรียนศาลเจ้า (ห้าวนุกูลวิทยา) เขตบางขุนเทียน โรงเรียนพระยามนธาตุราชศรีพิจิตร์และโรงเรียนคงโดรัดอุทิศ เขตบางบอน